Okresná prokuratúra Levice 
Šafárikova 7, 934 01 Levice 1 	

Sp. zn. : 2 Pv 745/13/4402	Levice, 7.5.2015
EEČ : 2-31-43-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov a iné trestné činy

Rozhodol: 	prokurátor Okresnej prokuratúry Levice
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Levice zo dňa 29.4.2014, spisová značka 2 Pv 745/13/4402, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
          stíhaný pre pokus prečinu ublíženia na zdraví podľa § 14 odsek Trestného zákona          k  § 156 odsek 1 Trestného zákona a iné na tom skutkovom základe, že

dňa 13.07.2013 v čase o 01.30 h v obci XXXXX pred kultúrnym domom, v ktorom sa konala obecná zábava, fyzicky napadol poškodeného XXXXX tým spôsobom, že po tom, ako pristúpil k nemu, tak ho bezdôvodne opakovane udrel päsťami oboch rúk do tváre, čím mu spôsobil pomliaždenie pravej spánkovej oblasti hlavy ľahkého stupňa a tržnú ranku hornej pery úst s primeranou dobou liečenia a prípadnej PN do 7 dní s obmedzením v bežnom spôsobe života v trvaní do 7 dní,

Uznesením prokurátora Okresnej prokuratúry Levice zo dňa 29.4.2014, spisová značka 2 Pv 745/13/4402, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
      XXXXX prokuratúry Levice uznesením spisová značka 2 Pv 745/13/4402-13 zo dňa 27.03.2014, právoplatným dňa 08.04.2014 podľa § 216 odsek 1 Trestného poriadku  podmienečne zastavil trestné stíhanie proti obvinenému XXXXX stíhaného pre  pokus prečinu ublíženia na zdraví podľa § 14 odsek Trestného zákona k  § 156 odsek 1 Trestného zákona a prečin výtržníctva podľa § 364 odsek 1 písmeno a/ Trestného zákona, na tom skutkovom základe, ako je to uvedené vo výrokovej časti tohto uznesenia.
          Podľa § 216 odsek 2 Trestného poriadku určil obvinenému XXXXX skúšobnú dobu v trvaní 12 /dvanásť/ mesiacov, ktorá začala plynúť od právoplatnosti uvedeného rozhodnutia, to znamená od 08.04.2014 do 08.04.2015. 
          Zo zadovážených dokladov z miesta trvalého bydliska - Obecného úradu XXXXX, Odboru poriadkovej polície, Obvodného oddelenia PZ v Želiezovciach, lustráciou v systéme AVÍZO, výpisu z Ústrednej evidencie priestupkov MV SR  a Registra trestov GP SR som zistil, že obvinený v priebehu skúšobnej doby bol jedenkrát priestupkovo postihovaný pričom závažnosť spáchaného priestupku (porušovanie pravidiel cestnej premávky-prekročenie rýchlosti) nie je taká aby sa voči obvinenému pokračovalo v trestnom stíhaní. 
          Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
          Vzhľadom k tomu, že obvinený XXXXX splnil podmienky osvedčenia v zmysle ustanovenia  § 217 odsek 1 Trestného poriadku, rozhodol som tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Šedivý
prokurátor